Pajama donkies bring Pretoria se pos en sorg vir ?hebras? en ?zorses?
Monday, 23 February 2009 22:21
'n Poskoets is mos iets wat deur perde getrek word. Verbeel jou nou wat Pretorianers van die laat 1800's se reaksie was toe die bekende Zeederberg poskoets een mooi dag agter 'n span sebras op Kerkplein opdaag.
Geen wonder die Zeederberg broers het probeer sebras inspan as trekdiere vir hul poskoetse nie. Blykbaar het die eksperiment nie op die lange duur geslaag nie, omdat die sebras nie so beheerbaar soos perde was nie.
Di� foto van die Zeederberg Poskoets met sy span sebras is in die ?Lantern? van Junie 1983 gepubliseer
Waar 'n polisieman op 'n buffel se rug 'n rare gesig sou wees, was die gebruik van sebras om koetse te trek daardie jare nie so ongewoon nie. Sebras is reeds in 1874 in Parys, Frankryk as trekdiere gebruik. In Engeland het die diereversamelaar, Lord Rothschild, gereeld deur London gery met sy befaamde sebra-koets.
In 1907 het Rosendo Ribeiro, die eerste dokter in Nairobi, Kenia, huisbesoek op 'n sebra gedoen. In die mid-1800's het Goewerneur George Grey sebras na Nieu Seeland uitgevoer vanaf sy vorige pos in Suid- Afrika. Hy het dié sebras gebruik om sy koets te trek op Kawau, 'n eiland wat aan hom behoort het.
Eclyse, die w�reld se bekendste ?hebra?
Lord Rothschild neem ?n enkele sebra deur London se strate
Volgens kenners word die kruising van 'n sebra met 'n perd, ponie of donkie, 'n 'zebroid' genoem. Daar is egter fyner onderskeide te tref:
Volgens Wikipedia is 'n 'zorse' 'n kruising tussen 'n sebra-hings en 'n perd-merrie. Die kruising tussen 'n sebra-merrie en perd-hings word 'n 'hebra' genoem. 'n 'Zedonk' is 'n kruising tussen 'n sebra-hings en donkie-merrie. 'n 'Zonkey' is die kruising tussen 'n sebra-merrie en 'n donkie-hings. Blykbaar word 'zedonks' soms in dieretuine geteel omdat hulle baie soos die uitgestorwe kwagga lyk. Net soos die muil, is al dié kruisings steriel.
Daar is baie voorbeelde van dié kruisings dwarsdeur die geskiedenis. In 1815 het Lord Morton 'n kwaggahings met 'n vos Arabier-merrie gekruis. Romulus is die naam van die 'zorse' wat in die 1890's geteel is deur James Cossar Ewart. Hy het ook 'n Arabier-merrie gebruik.
Soortgelyke eksperiment is uitgevoer deur die Amerikaanse regering en die resultate het verskyn in 'Genetics in Relation to Agriculture' deur EB Babcock en RE Clausen en in 'The Science of Life' deur HG Wells, J Huxley en GP Wells.
?n Mak sebra in Oos-Afrika
In die 1970's is 'zedonks' geteel by die Colchester Dieretuin in Engeland om trekdiere te bied met 'n merkwaardige weerstand teen siektes. 'n 'New York Times' berig van 16 Junie 1973 noem dat 'n kruising tussen 'n sebra en donkie by die Jerusalem dieretuin gebore is. Hulle het hom 'n 'hamzab' genoem.
'n 'Zony' genaamd Zetland is in 2001 in Cumbria, Engeland gebore nadat 'n sebra in 'n kamp gelaat is by 'n Shetland-ponie.
In 2007 is een van die wêreld se bekendste 'hebras', genaamd Eclyse, in 'n safaripark in Schloss Holte-Stukenbrock, Duitsland gebore. Haar pa was 'n perd genaamd Ulysses en haar ma 'n sebra-merrie, Eclipse.
Daar speel 'n 'zorse' met die naam van Zabrina in die 2007 fliek, 'I'm Reed Fish'. In 2007 het Sutton Coleman selfs 'n gedig oor 'zorses' gepubliseer, genaamd 'Ligers, Tigons, and Zorses, Oh My!'